**5/5/2020**

**Nastavna jedinica: PAST CONTINUOUS TENSE**

Nakon što smo u prošloj nastavnoj jedinici ponovili glagolska vremena engleskog jezika koja smo učili do sada (Present Simple, Present Continuous, Past Simple, Future Will i Future Going to danas ćemo naučiti jedno novo glagolsko vrijeme, a to je PAST CONTINUOUS. Kao i uvijek pri tvorbi glagolskih vremena, naučit ćemo pravila o tvorbi te kada, u kojim situacijama koristimo to glagolsko vrijeme. Sjećate li se kako se tvori **PRESENT** CONTINUOUS? Tvori se od presenta glagola „biti“ (TO BE) odnosno am, is ili are + glavni glagol na koji dodajemo nastavak –ing. Past Continuous ima isti model tvorbe samo što umjesto presenta glagola biti ovdje imamo oblike za prošlo vrijeme glagola biti, odnosno was ili were.

PRESENT CONTINUOUS: **am/is/are** + main **verb** (glavni glagol)**-ing**

PAST CONTINUOUS: **was/were** + main **verb** (glavni glagol)**-ing**

|  |  |  |
| --- | --- | --- |
| **Singular (jednina)** |  |  |
| **Positive form** | **Negative form** | **Questions** |
| I **was** listen**ing** | I **wasn't** listen**ing** | **Was** I listen**ing**? |
| You **were** listen**ing** | You **weren't** listen**ing** | **Were** you listen**ing**? |
| He **was** listen**ing** | He **wasn't** listen**ing** | **Was** he listen**ing**? |
| She **was** listen**ing** | She **wasn't** listen**ing** | **Was** she listen**ing**? |
| It **was** listen**ing** | It **wasn't** listen**ing** | **Was** it listen**ing**? |
| **Plural (množina)** |  |  |
| We **were** listen**ing** | We **weren't** listen**ing** | **Were** we listen**ing**? |
| You **were** listen**ing** | You **weren't** listen**ing** | **Were** you listen**ing**? |
| They **were** listen**ing** | They **weren't** listen**ing** | **Were** they listen**ing?** |
|  | was+not=wasn't  were+not=weren't |  |

Kao što možete vidjeti niječni se oblik tvori dodavanjem riječi **not** na was/were (was+not=wasn't; were+not=weren't), a upitni oblik tvorimo inverzijom.

**Kada upotrebljavamo Past Continuous?**

1. Za izražavanje radnje koja je **trajala** u određeno vrijeme u prošlosti.

**I was playing the piano at 7 o'clock last night.**

1. Za opisivanje scene kada pričamo (prepričavamo) neku priču.

**It was raining and we were waiting for the school bus.**

1. Za dvije radnje koje su u prošlosti istovremeno trajale.

**Charlie was watching TV while Susan was reading a book.**

1. Često se koristi u rečenicama zajedno s Past Simple-om (uz veznike while i when). Radi se o složenoj rečenici gdje govorimo **o radnji koja je u prošlosti trajala a onda je prekinuta radnjom drugom radnjom**.

While they **were playing** basketball he **broke** his finger.

When I was **going** home I **saw** my favourite singer.

Kada smo učili Present Continuous naučili smo koje se promjene mogu pojaviti na glagolima kada im dodajemo nastavak –ing. Ove iste promjene se pojavljuju i kod Past Continuousa pa ćemo ih sada ponoviti.

**Koje se promjene na glagolima mogu pojaviti prilikom dodavanja nastavka –ing?**

1. Glagoli koji završavaju na **e**, gube završno e (mak**e**-**making**; danc**e**-**dancing**…)
2. Glagoli koji završavaju na **ie,** ie semijenja u y (ie=y)pred nastavkom –ing (l**ie**-l**ying**; d**ie**-d**ying**…)
3. Jednosložni glagoli koji završavaju na samoglasnik (otvornik) pa suglasnik (zatvornik) – udvostručava se završni zatvornik (swim – **swimming**; cut-**cutting**; chat-**chatting**…)
4. U britanskom engleskom glagolima koji završavaju na l udvostruči se završno l (travel – **travelling**…). U američkom engleskom ove promjene nema.

**Pogledajte video na slijedećem linku:** [**https://www.youtube.com/watch?v=rNeifsgIUxU**](https://www.youtube.com/watch?v=rNeifsgIUxU)

**Uradite zadatke na stranicama 116. i 117. u vašim radnim bilježnicama.**